ประกาศกระทรวงสาธารณสุขประกาศกระทรวงสาธารณสุข(ฉบับที่ ๔๗) พ.ศ. ๒๕๕๐เรื่องกำหนดวัตถุกันเสียที่อาจใช้เป็นส่วนผสมในการผลิตเครื่องสำอาง อาศัยอำนาจตามความในมาตรา๕ (๔) และ (๕) แห่งพระราชบัญญัติเครื่องสำอาง พ.ศ. ๒๕๓๕รัฐมนตรีว่าการกระทรวงสาธารณสุขออกประกาศไว้ ดังต่อไปนี้ข้อ๑ ให้ยกเลิก(๑)ประกาศกระทรวงสาธารณสุข (ฉบับที่ ๒๑) พ.ศ. ๒๕๓๘ออกตามความในพระราชบัญญัติเครื่องสำอาง พ.ศ. ๒๕๓๕ เรื่องกำหนดวัตถุที่อาจใช้เป็นส่วนผสมในการผลิตเครื่องสำอาง ลงวันที่ ๑๗ กุมภาพันธ์ พ.ศ.๒๕๓๘(๒)ประกาศกระทรวงสาธารณสุข (ฉบับที่ ๒๗) พ.ศ. ๒๕๓๙ ออกตามความในพระราชบัญญัติเครื่องสำอางพ.ศ. ๒๕๓๕ เรื่อง กำหนดวัตถุที่อาจใช้เป็นส่วนผสมในการผลิตเครื่องสำอาง (ฉบับที่๒) ลงวันที่ ๒๙ สิงหาคม พ.ศ. ๒๕๓๙(๓)ประกาศกระทรวงสาธารณสุข (ฉบับที่ ๒๙) พ.ศ. ๒๕๔๐ออกตามความในพระราชบัญญัติเครื่องสำอาง พ.ศ. ๒๕๓๕ เรื่อง กำหนดวัตถุที่อาจใช้เป็นส่วนผสมในการผลิตเครื่องสำอาง(ฉบับที่ ๓) ลงวันที่ ๒ กรกฎาคม พ.ศ. ๒๕๔๐ข้อ๒ ในประกาศนี้วัตถุกันเสียหมายความว่าวัตถุที่ใช้ในการยับยั้งการเจริญเติบโตของเชื้อจุลินทรีย์ในผลิตภัณฑ์เครื่องสำอางข้อ๓วัตถุกันเสียที่อาจใช้เป็นส่วนผสมในการผลิตเครื่องสำอางต้องเป็นไปตามที่กำหนดไว้ในบัญชีแนบท้ายประกาศนี้ข้อ๔ผลิตภัณฑ์เครื่องสำอางที่มีวัตถุกันเสียไม่เป็นไปตามที่กำหนดในข้อ ๓ให้ถือว่าเป็นเครื่องสำอางที่มีวัตถุที่ห้ามใช้เป็นส่วนผสมในการผลิตเครื่องสำอางข้อ๕[๑]ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันที่ประกาศในราชกิจจานุเบกษาเป็นต้นไปประกาศ ณ วันที่ ๘ ตุลาคม พ.ศ. ๒๕๕๐มรกตกรเกษมรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงสาธารณสุข[เอกสารแนบท้าย]๑.บัญชีท้ายประกาศกระทรวงสาธารณสุข (ฉบับที่ ๔๗) พ.ศ. ๒๕๕๐ (ยกเลิก ลำดับที่ ๙ และแก้ไขเพิ่มเติมลำดับที่ ๒๐, ๕๔)[๒] (เพิ่ม ลำดับที่ ๕๖)[๓](แก้ไขเพิ่มเติม ลำดับที่ ๑๑, ๓๗ และ ๕๕)[๔](ดูข้อมูลจากภาพกฎหมาย)ประกาศกระทรวงสาธารณสุขเรื่อง กำหนดวัตถุกันเสียที่อาจใช้เป็นส่วนผสมในการผลิตเครื่องสำอาง (ฉบับที่ ๒)[๕]ข้อ๒ ให้ยกเลิกความในลำดับที่ ๒๐และลำดับที่ ๕๔ แห่งบัญชีท้ายประกาศกระทรวงสาธารณสุข (ฉบับที่ ๔๗) พ.ศ. ๒๕๕๐เรื่อง กำหนดวัตถุกันเสียที่อาจใช้เป็นส่วนผสมในการผลิตเครื่องสำอาง ลงวันที่ ๘ตุลาคม พ.ศ. ๒๕๕๐ และให้ใช้ความในบัญชีท้ายประกาศนี้แทนข้อ๓ ให้ผู้ผลิตเพื่อขายหรือผู้นำเข้าเพื่อขายเครื่องสำอางที่มีส่วนผสมของสารในลำดับที่๙ ลำดับที่ ๒๐ หรือลำดับที่ ๕๔ที่มีการผลิตหรือนำเข้าอยู่ก่อนวันที่ประกาศนี้ใช้บังคับต้องดำเนินการให้เป็นไปตามประกาศนี้ภายในหนึ่งร้อยแปดสิบวันนับแต่วันที่ประกาศนี้ใช้บังคับข้อ ๔ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศกระทรวงสาธารณสุขเรื่อง กำหนดวัตถุกันเสียที่อาจใช้เป็นส่วนผสมในการผลิตเครื่องสำอาง (ฉบับที่ ๓)พ.ศ. ๒๕๕๗[๖]ประกาศกระทรวงสาธารณสุขเรื่อง กำหนดวัตถุกันเสียที่อาจใช้เป็นส่วนผสมในการผลิตเครื่องสำอาง (ฉบับที่ ๔)[๗]ข้อ ๒ ให้ผู้ผลิตเพื่อขายหรือผู้นำเข้าเพื่อขายเครื่องสำอางที่มีส่วนผสมของสารในลำดับที่๑๑ ลำดับที่ ๑๑.๑ ลำดับที่ ๓๗ และลำดับที่ ๕๕ที่มีการผลิตหรือนำเข้าอยู่ก่อนวันที่ประกาศนี้ใช้บังคับต้องดำเนินการให้เป็นไปตามประกาศนี้ภายในหนึ่งปีนับแต่วันที่ประกาศนี้ใช้บังคับข้อ ๓ ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปภีราพร/ผู้จัดทำ๘ธันวาคม ๒๕๕๗วิชพงษ์/ผู้ตรวจ๑๖มกราคม ๒๕๕๘วริญา/เพิ่มเติม๑๒มิถุนายน ๒๕๕๘[๑] ราชกิจจานุบกษาเล่ม ๑๒๔/ตอนพิเศษ ๑๖๔ ง/หน้า ๑/๒๙ ตุลาคม ๒๕๕๐[๒]แก้ไขเพิ่มเติมโดยประกาศกระทรวงสาธารณสุข เรื่องกำหนดวัตถุกันเสียที่อาจใช้เป็นส่วนผสมในการผลิตเครื่องสำอาง (ฉบับที่ ๒)[๓]เพิ่มโดยประกาศกระทรวงสาธารณสุข เรื่อง กำหนดวัตถุกันเสียที่อาจใช้เป็นส่วนผสมในการผลิตเครื่องสำอาง(ฉบับที่ ๓) พ.ศ. ๒๕๕๗[๔] แก้ไขเพิ่มเติมโดยประกาศกระทรวงสาธารณสุข เรื่องกำหนดวัตถุกันเสียที่อาจใช้เป็นส่วนผสมในการผลิตเครื่องสำอาง (ฉบับที่ ๔)[๕]ราชกิจจานุเบกษา เล่ม ๑๒๖/ตอนพิเศษ ๑๔๓ ง/หน้า ๑๓/๓๐ กันยายน ๒๕๕๒[๖]ราชกิจจานุเบกษา เล่ม ๑๓๑/ตอนพิเศษ ๒๔๐ ง/หน้า ๒/๒๕ พฤศจิกายน ๒๕๕๗[๗] ราชกิจจานุเบกษาเล่ม ๑๓๒/ตอนพิเศษ ๑๒๐ ง/หน้า ๑๖/๒๒ พฤษภาคม ๒๕๕๘